# שֵׁבֶט אחים ואחיות

מילים: דורון מדלי לחן: עידן רייכל

70 שָׁנָה בַּמְּכוֹנִית

אֲנִי נוֹסֵעַ וּמַבִּיט

עַל מָה הָיָה וּמָה נִהְיָה

וְאֵיךְ נַפְשִׁי עוֹד הוֹמִיָּה

מֵהַמְּצָדָה שֶׁל הַזְּרִיחוֹת

יְרוּשָׁלַיִם בַּסְּלִיחוֹת

מֵחוֹף כִּנֶּרֶת וְאַכְזִיב

מֵהַמְּסִבּוֹת שֶׁל תֵּל אָבִיב

אָבִי חָלַם וְהִתְפַּלֵּל

לִחְיוֹת בְּאֶרֶץ יִשְׂרָאֵל

הַיּוֹם יַלְדִּי אוֹתִי שׁוֹאֵל

מָה הַסִּפּוּר שֶׁל יִשְׂרָאֵל?

כָּאן זֶה בַּיִת, כָּאן זֶה לֵב

וְאוֹתָךְ אַנְ'לֹא עוֹזֵב

אֲבוֹתֵינוּ - שׁוֹרָשִׁים

וַאֲנַחְנוּ הַפְּרָחִים, הַמַּנְגִּינוֹת

שֵׁבֶט אַחִים וַאֲחָיוֹת

אוֹתָהּ שְׁכוּנָה, אוֹתוֹ רְחוֹב

תְּרֵיסָר בָּנִים שֶׁל יַעֲקֹב

אוֹסְפִים בְּיַחַד נְדוּדִים

בְּתוֹךְ תַּרְמִיל גַּעְגּוּעִים

אָדָם הוּא נוֹף מוֹלַדְתּוֹ

חוֹרֵת קַוִּוים בְּכַף יָדוֹ

בֵּין הַתְּפִלּוֹת לַנְּדָרִים

רֵיחוֹת פַּרְדֵּס שֶׁל הַדָּרִים

וּבְעֵינֶיהָ שֶׁל אִמִּי

© כל הזכויות שמורות למחברים ולאקו"ם

תָּמִיד אֶמְצָא אֶת מְקוֹמִי

עַל הַגִּיטָרָה מִתְנַגֵּן

נִגּוּן עַתִּיק שֶׁמְּכַוֵּן

כָּאן זֶה בַּיִת

כָּאן זֶה לֵב

וְאוֹתָךְ אַנְ'לֹא עוֹזֵב

אֲבוֹתֵינוּ - שׁוֹרָשִׁים

וַאֲנַחְנוּ הַפְּרָחִים, הַמַּנְגִּינוֹת

שֵׁבֶט אַחִים וַאֲחָיוֹת

מִבְּרֵאשִׁית הַכֹּל תָּפוּר

טְלָאִים, טְלָאִים שֶׁל הַסִּפּוּר

כְּמוֹ שְׁתֵּי מִלִּים - לְהִתְחַבֵּר

בְּחוּט זָהָב שֶׁל מְשׁוֹרֵר

אֲנִי מִכָּאן, אֲנִי שַׁיָּךְ

וְכָל חָבֵר שֶׁלִּי כְּמוֹ אָח

אַתְּ הַפּוֹעֶמֶת בִּלְבָבִי

אֲנִי מִזְרָח-מַעֲרָבִי

כָּאן זֶה בַּיִת

כָּאן זֶה לֵב

וְאוֹתָךְ אַנְ'לֹא עוֹזֵב

אֲבוֹתֵינוּ - שׁוֹרָשִׁים

וַאֲנַחְנוּ הַפְּרָחִים, הַמַּנְגִּינוֹת

שֵׁבֶט אַחִים וַאֲחָיוֹת

כָּאן זֶה בַּיִת

כָּאן זֶה לֵב

וְאוֹתָךְ אַנְ'לֹא עוֹזֵב

אֲבוֹתֵינוּ - שׁוֹרָשִׁים

וַאֲנַחְנוּ הַפְּרָחִים, הַמַּנְגִּינוֹת

שֵׁבֶט אַחִים וַאֲחָיוֹת.